《李侍郎三和屋字诗次韵为谢》
宋代·喻良能

卫武文章比淇竹，闭阁著书欣仰屋。
胸蟠载籍馀万卷，为家五百九十六。
词华尔雅骚可奴，议论渊源经可续。
笔端凛凛挟风霜，齿颊泠泠潄冰玉。
久知广大端可法，自顾么微何足录。
愿同湛辈附羊公，庶比江西派山谷。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。